Captain Marvel (Marvel Comics)

Si Captain Marvel ay pangalan ng ilang kathang-isip na superhero na lumalabas sa Amerikanong komiks na nilalathala ng  Marvel Comics. Karamihan sa mga bersyon nito ay mayroon sa pangunahing magkabahaging uniberso, na kilala bilang Marvel Universe.

Sa Marvel Cinematic Universe, si Carol Danvers ang Captain Marvel na ginampanan ni Brie Larson.

 Kasaysayan ng paglalathala 

Pagkatapos ng kung saan dinemanda ng DC Comics ang Fawcett Comics para sa paglabag ng karapatang-ari na inaangkin ang Captain Marvel ng Fawcett ay sobrang pareho kay Superman, itinigil ng Fawcett ang paglathala ng Captain Marvel noong 1953.Comic Book Urban Legends Revealed #2, Comics Should Be Good, Hunyo 9, 2005 (sa Ingles) Noong huling bahagi ng dekada 1960, nakuha ng Marvel Comics ang tatak-pangkalakal na "Captain Marvel" sa kanilang unang serye.

Para mapanatili ang tatak-pangkalakal nito, nilathala ng Marvel ang isang titulong Captain Marvel na hindi bababa sa isa kada kada ilang taon simula noon, na nagdulot ng isang bilang ng nagpapatuloy na serye, limitadong serye, at nag-iisang paglabas na tinatampok ang iba't ibang mga karakter na gamit ang alyas na Captain Marvel.Comic Book Urban Legends Revealed #12 , Comics Should Be Good, Comic Book Resources, Agosto 18, 2005 (sa Ingles)

 Mar-Vell 

Ang unang imprenta na milikha ng Marvel Comics ng Captain Marvel ay ginawa nina Roy Thomas at Gene Colan. Isang opisyal ng militar na alien ang karakter na ito, si Captain Mar-Vell ng Kree Imperial Militia, na ipinadala upang magmasid sa planetang Daigdig habang pinapaunlad pa nito ang teknolohiya ng paglalakbay sa kalawakan. Sa kalaunan ay nadismaya si Mar-Vell sa malupit na motibo ng kanyang mga nakatataas at piniling tumayo kasama ng mga tao sa Earth. Binansagan siya ng Kree Empire bilang isang taksil, at mula noon, inialay niya ang kanyang sarili sa pagtatanggol sa Earth mula sa bawat banta.

 Carol Danvers 

Noong Hulyo 2012, si Carol Danvers na matagal nang kilala bilang Ms. Marvel ay kinuha ang katauhang Captain Marvel sa isang nagpapatuloy na serye na sinulat ni Kelly Sue DeConnick kasama ang guhit ni Dexter Soy. Sinuot ni Danvers ang isang jumpsuit at sinaliksik ang kanyang sariling nakaraan. Sinabi ni DeConnick noong 2010 sa WonderCon na "Carol Danvers bilang Chuck Yeager" ang maaring pagsasalarwan ng kanyang minungkahing serye. Sinabi niya na napagninilayan ng serye kung ano ang halaga ng alamat ng Captain Marvel kay Danvers, paano niya mahahawakan ito, at paano ang magiging reaksyon ng buong Marvel Universe.

Mga sanggunian

Kategorya:Mga karakter ng Marvel Comics